स्कूलों में धूमधाम से मनाया गया क्रिसमस
क्रिसमसडे भले ही आज (शुक्रवार को) है, लेकिन गुरुवार को सोनीपत के लगभग हर स्कूल में हर नन्हा विद्यार्थी जहां सांता क्लॉज बना तो लड़की बनी थी नन्ही परी। शहर के हर स्कूल में क्रिसमस पर्व की धूम नजर आई। विद्यार्थी उत्साह के रंग में पर्व को मनाया गया। दा गोल्डन ईरा स्कूल में क्रिसमस के उपलक्ष्य में विभिन्न कार्यक्रमों का आयोजन किया गया। बच्चों ने जिंगल बेल गाया। स्कूल प्रिंसिपल अंजु सुखीजा ने इस दिन के बारे में बताया। सुबह कार्यक्रम की शुरुआत स्कूल चेयरमैन श्रीपाल जैन ने की। लिटिल एंजल्स स्कूल में क्रिसमस पर्व सोनिया आर्य मैमोरियल इनक्लूजिव स्कूल के साथ मिलकर आयोजित किया गया। कार्यक्रम में स्कूल चेयरमैन आशीष आर्य, प्रिंसिपल आशा गोयल, मुख्याध्यापिका गीता अरोड़ा सोनिया आर्य मैमोरियल इनक्लूजिव स्कूल की प्रिंसिपल सोनिया अरोड़ा आदि उपस्थित रहीं। साउथ प्वाइंट स्कूल में क्रिसमस दिवस के उपलक्ष्य में एक रंगारंग कार्यक्रम का आयोजन किया गया। बच्चों ने क्रिसमस पर्व पर आधारित गीत नृत्य प्रस्तुत किए। संस्था के चेयरमैन दिलबाग सिंह खत्री ने बच्चों को पर्व को धार्मिक सद्भाव से मनाने के लिए प्रेरित किया। देवड़ू रोड स्थित जेपी जैन सीनियर सेकेंडरी स्कूल में क्रिसमस पर्व के उपलक्ष्य में सांस्कृतिक कार्यक्रम हुआ। जिसमें 250 विद्यार्थियों ने बड़े उत्साह से भाग लिया। विद्यालय के प्राचार्य प्रभुदयाल शर्मा ने ईसामसीह के जीवन बारे जानकारी दी। पृथ्वीराज श्रीवास्तव ने बच्चों को त्योहारों का महत्व बताया। सरस्वती शिक्षा संस्थान हाई स्कूल में क्रिसमस पर्व के उपलक्ष्य में नृत्य नाटिका का आयोजन किया गया। जिसमें बच्चों ने यीशु प्रभु के जीवन को अवगत कराया। इस मौके पर मंजू शर्मा, सुख प्रिय शास्त्री, दीपक कुमार, नरेन्द्र कुमार, मुख्य अध्यापिका रीटा तनेजा आदि उपस्थित थे।
दिल्ली विद्यापीठ में क्रिसमस पर्व के उपलक्ष्य में 51 फुट लंबा ग्रीटिंग कार्ड तैयार किया गया। इसके अतिरिक्त विद्यार्थियोंं की ओर से दस फुट लंबा क्रिसमस ट्री भी बनाया,जोकि आकर्षण का केन्द्र बना। स्कूल प्रिंसिपल आराधना ग्रोवर, वाइस प्रिंसिपल प्रिय दर्शन, स्कूल संचालक वीर सिंह सैनी ने विद्यार्थियो को प्रोत्साहित किया। मॉडल टाउन स्थित बैनी बियर स्कूल में भी क्रिसमस पर्व मनाया गया। इस मौके पर मुख्य अतिथि अनूप मलिक एवं स्कूल चेयरमैन धर्मबीर मलिक ने विद्यार्थियों को पर्व की बधाई दी। गौतम शिक्षा सदन स्कूल में क्रिसमस पर्व के उपलक्ष्य में विभिन्न प्रतियोगिता आयोजित की गई। जिसमें नंदिनी, हिमांशी, खुशबू, सोनिया, गुंजन, मेघा, भारती को विजयी घोषित किया गया। गेटवे इंटरनेशनल स्कूल में क्रिसमस पर्व पर विशेष सभा का आयोजन किया गया। जिसमें विद्यार्थी आकर्षक पोशाकें पहनकर पहुंचे। होली क्रॉस स्कूल में भी क्रिसमस त्योहार धूमधाम से मनाया गया। इस मौके पर प्रिंसिपल केएस पोनमला, एमएस सामवल, मोहन, एसजे पोनमला आदि उपस्थित थे।
खरखौदा | कल्पनाचावला विद्यापीठ में एक दिन पूर्व क्रिसमस पर्व मनाया गया। भारत धर्म निरपेक्ष देश है। यहां सभी धर्मों के लोग रहते हैं एवं सभी त्यौहारों को बड़े हर्षो-उल्लास से मनाया जाता है। इसी परंपरा का पालन करते हुए कल्पना चावला विद्यापीठ में आज क्रिसमस का त्यौहार बड़े उल्लास से मनाया गया। इस अवसर पर प्राचार्य आमोद वत्स ने प्रार्थना सभा में बच्चों को इस त्यौहार के इतिहास से अवगत कराते हुए उनके ज्ञान में वृद्धि की।
सोनीपत . क्रिसमसपर्व की पूर्व संध्या पर सांता क्लॉज की वेशभूषा में बच्चे।
hin_Deva hin_Deva hin_Deva hin_Deva hin_Deva